Akademický senát STU

24.10.2016

BOD

**Rozpočet STU – úprava rozpisu dotácie na rok 2016 – Dodatok č. 8 a č. 10 k Dotačnej zmluve**

Predkladá: **prof.Ing. Robert Redhammer, PhD.**

rektor

Vypracoval: Ing. Dušan Faktor, PhD.

 kvestor

Zdôvodnenie: Úprava účelovej dotácie na doktorandov a pridelenie neúčelovej dotácie na podprograme 077 12 01, úprava dotácie na základe verifikácie umeleckej činnosti

Návrh uznesenia: Akademický senát STU schvaľuje rozpočet STU na rok 2016 - časť rozpis dotácie – Dodatok č.8 a č.10 k Dotačnej zmluve

# Ministerstvo školstva, vedy, výskumu a športu SR upravilo Slovenskej technickej univerzite v Bratislave Dodatkami č. 8 a č. 10 k zmluve č. 1065/2015 zo dňa 29.12.2015 o poskytnutí dotácie zo štátneho rozpočtu prostredníctvom rozpočtu Ministerstva školstva, vedy, výskumu a športu Slovenskej republiky na rok 2016 (ďalej len „dotačná zmluva“) dotáciu nasledovne:

* pre podprogram 077 12 01 vysokoškolská veda a technika - **zníženie neúčelovej časti dotácie na rok 2016 z dôvodu zúčtovania účelovej dotácie na doktorandské štipendiá za rok 2015 (podľa CRŠ) na základe čl. III, ods. 7 dotačnej zmluvy vo výške 5 204 EUR**,
* pre podprogram 077 12 01 vysokoškolská veda a technika – **navýšenie neúčelovej dotácie** (po zúčtovaní účelovej časti dotácie na doktorandské štipendiá za rok 2015 a dofinancovanie potreby účelovej dotácie na doktorandské štipendiá na rok 2016) **podľa výkonu vo výskumnej činnosti vo výške 41 878 EUR**
* pre podprogram 077 12 01 vysokoškolská veda a technika - **dofinancovanie potreby (navýšenie) účelovej dotácie na doktorandské štipendiá** na rok 2016 **vo výške 67 456 EUR.**
* pre podprogram 077 11 vzdelávanie - **zníženie neúčelovej časti dotácie** na rok 2016 po verifikácii vstupných údajov na umeleckú činnosť za roky 2013 a 2014 o 5 872 EUR,
* pre podprogram 077 12 01 vysokoškolská veda a technika – **navýšenie neúčelovej dotácie** na výskumnú, vývojovú alebo umeleckú činnosť, po verifikácii vstupných údajov na umeleckú činnosť o 50 901 EUR.

Pri rozpise dotácie podľa dodatku č. 8 sa vychádzalo z podielov jednotlivých súčastí STU na výkonoch v podprograme 077 12 01 zohľadnených pri rozpise dotácie na rok 2016, ktorý bol schválený Akademickým senátom STU dňa 29.2.2016.

Zníženie účelovej dotácie vo výške 5 204 € bolo vykonané na R-STU, kde boli tieto finančné prostriedky sústredené na účel vrátenia z dôvodu neminutej účelovej dotácie na doktorandské štipendiá v roku 2015.

Pri rozpise dotácie na dofinancovanie potreby účelovej dotácie na doktorandské štipendiá sa vychádzalo z podkladov, ktoré zaslali fakulty k žiadosti adresovanej MŠ VVaŠ SR o úpravu dotácie na doktorandské štipendiá na miesta pridelené pred akademickým rokom 2012/2013.

Rozdelenie dotácie na jednotlivé súčasti podľa Dodatku č. 8 je uvedené v prílohe č. 1 tohto materiálu.

Úpravy dotácie podľa Dodatku č. 10 sa týkajú Stavebnej fakulty a Fakulty architektúry, vzhľadom na to, že iba tieto fakulty vykazujú výkony v umeleckej činnosti. Podklady pre rozdelenie dotácie na podprograme 077 12 01 boli zaslané z fakúlt.

Upravená dotácia na podprograme 077 11 bola vykonaná na základe pôvodných výkonov použitých pri prvotnom rozpise dotácie na rok 2016.

Rozdelenie dotácie na jednotlivé súčasti podľa Dodatku č. 10 je uvedené v prílohe č. 2 tohto materiálu.